pythainlp/thaigov-v2-corpus-22032023 huggingface dataset:
วันพฤหัสบดีที่ 19 สิงหาคม 2564
“ชัยวุฒิ”ร่วมเปิดตัว สกมช. อย่างเป็นทางการ รูปแบบ Online Event เร่งเครื่องภารกิจปกป้องประชาชนจากภัยคุกคามไซเบอร์
“ชัยวุฒิ”ร่วมเปิดตัว สกมช. อย่างเป็นทางการ รูปแบบ Online Event เร่งเครื่องภารกิจปกป้องประชาชนจากภัยคุกคามไซเบอร์
เมื่อวันที่18สิงหาคม2564นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานเปิดกิจกรรม“Virtual NCSA Grand Openingสร้างการรับรู้การจัดตั้งสำนักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)”ในรูปแบบOnline Event ซึ่งเป็นการเปิดตัวอย่างเป็นทางการของสำนักงานคณะกรรมการการรักษาความมั่นคงปลอดภัยไซเบอร์แห่งชาติ(สกมช.)หรือNational Cyber Security Agency : NCSA เพื่อรับมือกับภัยคุกคามด้านไซเบอร์ที่ทวีความรุนแรงมากขึ้นและอาจส่งผลกระทบต่อเศรษฐกิจสังคมและความมั่นคงของประเทศโดยมีพลโทดร.ปรัชญาเฉลิมวัฒน์เลขาธิการคณะกรรมการการรักษาความมั่นคงปลอดภัยไซเบอร์แห่งชาติพร้อมด้วยคณะกรรมการที่เกี่ยวข้องร่วมกิจกรรมทั้งนี้สกมช.ยังเร่งดำเนินการทำงานให้สอดคล้องกับสถานการณ์ในปัจจุบันซึ่งจะช่วยเสริมสร้างความรู้ความเข้าใจเกี่ยวกับการรักษาความมั่นคงปลอดภัยรวมถึงการสร้างความตระหนักรู้ด้านสถานการณ์เกี่ยวกับภัยคุกคามทางไซเบอร์เพื่อให้มีการดำเนินการเชิงปฏิบัติการที่มีลักษณะบูรณาการและทันต่อการเปลี่ยนแปลง
ในโอกาสนี้รัฐมนตรีดีอีเอสกล่าวย้ำว่าสกมช.จะเป็นหน่วยงานที่มีหน้าที่ปฏิบัติการประสานงานสนับสนุนและให้ความช่วยเหลือหน่วยงานที่เกี่ยวข้องในการปฏิบัติตามนโยบายและแผนว่าด้วยการรักษาความมั่นคงปลอดภัยไซเบอร์แผนปฏิบัติการเพื่อการรักษาความมั่นคงปลอดภัยไซเบอร์และมาตรการป้องกันรับมือและลดความเสี่ยงจากภัยคุกคามทางไซเบอร์หรือตามคำสั่งของคณะกรรมการเพื่อทำให้การป้องกันและการรับมือกับภัยคุกคามทางไซเบอร์เป็นไปอย่างมีประสิทธิภาพและยั่งยืน
************
วันศุกร์ที่ 5 พฤศจิกายน 2564
โฆษกรัฐบาลเผย “นายกฯ”ชื่นชมพัฒนาการวัคซีนผลิตในไทย หลังวัคซีนโควิดฝีมือคนไทย “ChulaCov-19 mRNA” กับ “ใบยา” ใกล้สำเร็จ
โฆษกรัฐบาลเผย “นายกฯ”ชื่นชมพัฒนาการวัคซีนผลิตในไทย หลังวัคซีนโควิดฝีมือคนไทย “ChulaCov-19 mRNA” กับ “ใบยา” ใกล้สำเร็จ
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่วัคซีนโควิดฝีมือคนไทย “ChulaCov-19 mRNA” กับ “ใบยา” ซึ่งผลิตโดยจุฬาลงกรณ์มหาวิทยาลัยใกล้ประสบความสำเร็จโดยในการประชุมคณะรัฐมนตรีเมื่อวันที่ 4 พ.ย. 2564 ได้มีมติอนุมัติงบประมาณในส่วนโครงการของกระทรวงการอุดมศึกษา วิทยาศาสตร์ วิจัยและนวัตกรรม(อว.) จำนวน 2 โครงการที่เกี่ยวกับการผลิตวัคซีนป้องกันโควิด -19 ที่พัฒนาโดยนักวิจัยไทย ได้แก่
1)โครงการวิจัยและพัฒนาวัคซีน ChulaCov- 19 mRNA ของคณะแพทยศาสตร์ จุฬาลงกรณ์มหาวิทยาลัยเพื่อทำการทดสอบทางคลินิกระยะที่ 3 และการผลิตเพื่อขึ้นทะเบียนวัคซีน ซึ่งคณะกรรมการกลั่นกรองการใช้จ่ายเงินกู้ให้ความเห็นชอบ วงเงิน 2,316.8 ล้านบาท และ
2)โครงการวิจัยและพัฒนาวัคซีนป้องกันวัคซีนจากใบยา (Baiya SARS-CoV-2 VAX1) ที่ถูกพัฒนาขึ้นโดยนักวิจัยไทย จากบริษัท ใบยาไฟโตฟาร์ม จำกัด และคณะเภสัชศาสตร์ จุฬาลงกรณ์มหาวิทยาลัย เพื่อดำเนินการผลิตและทดสอบวัคซีนทางคลินิกในมนุษย์ระยะที่ 3 วงเงิน 1,309 ล้านบาท ทั้งนี้ รวมสองโครงการเป็นเงิน 3,625.8 ล้านบาท ด้าน ศ.ดร.นพ.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม(อว.) ได้ออกมาเปิดเผยว่า วัคซีนทั้งสองชนิดนี้จะช่วยเสริมความมั่นคงทางวัคซีนของประเทศ มีเป้าจะขึ้นทะเบียนได้ประมาณกลางปี 2565 ซึ่งคาดว่าจะผลิตได้ไม่น้อยกว่า 60 ล้านโดส และเมื่อไทยสามารถพัฒนาวัคซีนและผลิตด้วยตัวเองในทุกระยะ รวมทั้งสามารถดัดแปลงและปรับวัคซีนให้ครอบคลุมเชื้อซึ่งจะกลายพันธุ์ต่อไปเรื่อยๆ ประเทศไทยก็จะสามารถรับมือกับสถานการณ์โรคระบาดของเชื้อไวรัสโควิด-19 หรือเชื้ออื่นๆ ได้ในอนาคต
โฆษกประจำสำนักนายกฯ กล่าวว่า ความก้าวหน้านี้ เป็นผลจากการทำงานที่มุ่งมั่นตั้งใจ ของคนไทย เพื่อสร้างผลประโยชน์ให้พี่น้องชาวไทย รวมทั้งยังสามารถต่อยอดเทคโนโลยีการผลิตวัคซีนดังกล่าวไปสู่การผลิตวัคซีนป้องกันโรคระบาดที่จะเกิดขึ้นใหม่ในไทยได้อีกในอนาคต รวมทั้งทำให้ไทยมีข้อมูลการวิจัยและพัฒนาวัคซีนในประเทศที่น่าเชื่อถือตามมาตรฐานสากล ทั้งนี้ นายกรัฐมนตรียังได้กล่าวว่า รัฐบาลขอชื่นชมและสนับสนุนการผลิตวัคซีนทั้งสองโครงการอย่างเต็มที่ หวังว่าจุฬาลงกรณ์มหาวิทยาลัยจะดำเนินการตามขั้นตอนให้ประสบความสำเร็จในระยะต่างๆ ตามเกณฑ์มาตรฐานสากล
วันอังคารที่ 7 ธันวาคม 2564
รมต. นร. นายอนุชา ย้ำรัฐบาลพร้อมช่วยเหลือทุกฝ่ายอย่างเต็มที่ เตรียมนำข้อเสนอตั้งแคมป์คนงานในพื้นที่ก่อสร้างให้นายกรัฐมนตรีพิจารณา
รมต. นร. นายอนุชา ย้ำรัฐบาลพร้อมช่วยเหลือทุกฝ่ายอย่างเต็มที่ เตรียมนำข้อเสนอตั้งแคมป์คนงานในพื้นที่ก่อสร้างให้นายกรัฐมนตรีพิจารณา
วันนี้ (7 ธันวาคม 2564) เวลา 14.30 น. ณ ห้องประชุมอรรถไกวัลวที สำนักงานปลัดสำนักนายกรัฐมนตรี นายอนุชา นาคาศัย รัฐมนตรีประจำสำนักนายกรัฐมนตรี เป็นประธานการประชุมหารือเพื่อพิจารณากำหนดแนวทางการให้ความช่วยเหลือผู้ประกอบกิจการก่อสร้าง ซึ่งเป็นไปตามที่สมาคมอุตสาหกรรมก่อสร้างไทย ในพระบรมราชูปถัมภ์ได้มีหนังสือขอความอนุเคราะห์รัฐมนตรีประจำสำนักนายกรัฐมนตรีเป็นเจ้าภาพจัดการประชุมเรื่องการใช้รถบรรทุกน้ำมันสำหรับธุรกิจก่อสร้าง โดยมี นายชนะศักดิ์ อัตถาวงศ์ ที่ปรึกษารัฐมนตรีประจำสำนักนายกรัฐมนตรี นายอนุรุทธิ์ นาคาศัย ที่ปรึกษารัฐมนตรีประจำสำนักนายกรัฐมนตรี นายสมพาศ นิลพันธ์ ที่ปรึกษาสำนักงานปลัดสำนักนายกรัฐมนตรี นายอิทธิพล ช่างกลึงดี ผู้อำนวยการศูนย์บริการประชาชน สำนักงานปลัดสำนักนายกรัฐมนตรี ผู้แทนกรมธุรกิจพลังงาน ผู้แทนกรมการขนส่งทางบก ผู้แทนกรมโรงงานอุตสาหกรรม ผู้แทนกรมโยธาธิการและผังเมือง และนางสาวลิซา งามตระกูลพานิชย์ นายกสมาคมอุตสาหกรรมก่อสร้างไทย ในพระบรมราชูปถัมภ์ เข้าร่วม
ภายหลังการหารือ รัฐมนตรีประจำสำนักนายกรัฐมนตรี กล่าวว่า รัฐบาลภายใต้การนำของ พลเอก ประยุทธ์ จันทร์โอชา นายกรัฐมนตรี มีความห่วงใยทุกภาคส่วน รวมถึงภาคเอกชน ผู้ประกอบการ ซึ่งในการดำเนินงานต่างๆ ตามข้อเสนอนั้นต้องยึดตามกฎระเบียบของบ้านเมือง และนึกถึงประชาชนส่วนรวมเป็นหลัก สำหรับการหารือในวันนี้ ตนทำหน้าที่เป็นตัวกลางในการประสานงานเพื่อให้หน่วยงานที่เกี่ยวข้อง ประกอบด้วย กรมธุรกิจพลังงาน กรมการขนส่งทางบก กรมโรงงานอุตสาหกรรม กรมโยธาธิการและผังเมือง ได้มาหารือร่วมกันเพื่อให้ความช่วยเหลือตามที่ทางสมาคมฯ ได้ยื่นหนังสือมา โดยเบื้องต้นในเรื่องของยานพาหนะขนส่งน้ำมันเชื้อเพลิงที่มีหัวจ่ายน้ำมัน มีหลายส่วนเกี่ยวข้องจึงต้องมีการหารือโดยละเอียดและรอบคอบอีกครั้ง ส่วนเรื่องของการตั้งแคมป์คนงานในพื้นที่ก่อสร้าง ตนจะนำเรื่องนี้หารือนายกรัฐมนตรีเพื่อพิจารณามอบหมายหน่วยงานที่เกี่ยวข้องพิจารณาความเป็นไปได้ในการปรับปรุงแก้ไขกฎกระทรวงที่เกี่ยวข้องต่อไป
“นายกรัฐมนตรีเข้าใจถึงความเดือดร้อน และปัญหาของพี่น้องประชาชน ที่ผ่านมาได้สั่งการหน่วยงานที่รับผิดชอบเร่งแก้ไขปัญหา บรรเทาความเดือดร้อนของประชาชนรวมถึงความเดือดร้อนของผู้ประกอบการด้านต่างๆ บนสถานการณ์การแก้ไขปัญหาการแพร่ระบาดโควิด-19 ควบคู่ไปด้วย นายกรัฐมนตรียืนยันทำทุกอย่างให้เดินหน้าต่อไปให้ได้ ขอให้เชื่อมั่นว่ารัฐบาลพร้อมดูแล แก้ไขปัญหาอย่างเต็มที่” รัฐมนตรีประจำสำนักนายกรัฐมนตรีกล่าว
วันศุกร์ที่ 27 สิงหาคม 2564
นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ ๑๓/๒๕๖๔
การประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ ๑๓/๒๕๖๔ (ผ่านระบบ Video Conference) ณ ตึกไทยคู่ฟ้า ทำเนียบรัฐบาล
วันที่ ๒๗ สิงหาคม ๒๕๖๔ เวลา ๐๙.๓๐ น. พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ครั้งที่ ๑๓/๒๕๖๔ (ผ่านระบบ Video Conference) ณ ตึกไทยคู่ฟ้า ทำเนียบรัฐบาล โดยในส่วนของกระทรวงวัฒนธรรมมีนายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยนางยุถิกา อิศรางกูร ณ อยุธยา ผู้ตรวจราชการกระทรวงวัฒนธรรมเข้าร่วมการประชุมผ่านระบบ Video Conference ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันอังคารที่ 15 มิถุนายน 2564
เริ่มฉีดวัคซีนโควิด-19 ในนิคมอุตสาหกรรม นำร่องที่ระยอง
....
นิคมอุตสาหกรรม ถือเป็นอีกหนึ่งกลไกสำคัญในการขับเคลื่อนเศรษฐกิจของประเทศ หากแรงงานในภาคอุตสาหรรมมีจำนวผู้ติดเชื้อโควิดเพิ่มขึ้น อาจส่งผลกระทบต่อเศรษฐกิจในภาพรวมได้
.
ล่าสุด รัฐบาลได้ดำเนินการฉีดวัคซีนโควิดให้กับกลุ่มโรงงานอุตสาหกรรม โดยนำร่องในพื้นที่นิคมอุตสาหกรรมกลุ่มมาบตาพุดคอมเพล็กซ์ จ.ระยอง และชุมชนที่อยู่รอบ ๆ โดยเริ่มฉีดวัคซีนมาตั้งแต่วันที่ 9 มิ.ย. 64 มีเป้าหมายการฉีดวัคซีนโควิดให้ได้วันละ 1,000 คน หรือมากกว่านั้น
.
สำหรับจำนวนผู้ลงทะเบียนฉีดวัคซีนมีทั้งสิ้น 25,000 คน แบ่งเป็น
1.นิคมอุตสาหกรรมมาบตาพุด
2.นิคมอุตสาหกรรมดับบลิวเอชเอตะวันออก (มาบตาพุด)
3.นิคมอุตสาหกรรมเอเชีย
4.นิคมอุตสาหกรรมผาแดง
5.นิคมอุตสาหกรรมอาร์ ไอ แอล
6.ท่าเรืออุตสาหกรรมมาบตาพุด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 17 มกราคม 2565
นายกฯ สั่งการหน่วยงานที่เกี่ยวข้องติดตามเฝ้าระวัง ตรวจตราอุปกรณ์ ตลอดจนการพัฒนาระบบป้องกัน เตือนภัยสึนามิของไทย และการบรรเทาสาธารณภัยให้มีประสิทธิภาพและทันสมัย
โฆษกรัฐบาลเผย นายกฯ สั่งการหน่วยงานที่เกี่ยวข้องติดตามเฝ้าระวัง ตรวจตราอุปกรณ์ ตลอดจนการพัฒนาระบบป้องกัน เตือนภัยสึนามิของไทย และการบรรเทาสาธารณภัยให้มีประสิทธิภาพและทันสมัย ร่วมทั้ง เชื่อมโยงการทำงานในภูมิภาค
วันที่ 17 ม.ค. 65 นายธนกร วังบุญคงชนะ โฆษกประจำสำนักนายกรัฐมนตรีระบุว่า จากกรณีที่ภูเขาไฟใต้ทะเล บริเวณมหาสมุทรแปซิกฟิกตอนใต้ ทางด้านตะวันออกของประเทศตองกา เกิดปะทุอย่างรุนแรงทำให้เกิดคลื่นสึนามิเข้าพัดชายฝั่งในเมืองนูกูอาโลฟา ประเทศตองกา และหลายประเทศรอบแนวมหาสมุทรแปซิฟิก และได้มีคำเตือนภัยสึนามิ จนทำให้เกิดความห่วงกังวลถึงระบบการติดตามและเฝ้าระวังการเกิดสึนามิของไทย นั้น
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการให้ทุกหน่วยงานที่เกี่ยวข้องติดตามเฝ้าระวังผลกระทบ รวมทั้งตรวจสอบระบบป้องกัน และเตือนภัยของไทยให้พร้อมใช้งานอย่างต่อเนื่อง เพื่อลดผลกระทบ ความเสียหาย ที่อาจเกิดขึ้นหากมีสถานการณ์ไม่พึงประสงค์
ซึ่งในโอกาสนี้ กรมป้องกันและบรรเทาสาธารณภัย (ปภ.) โดยศูนย์เตือนภัยพิบัติแห่งชาติ (ศภช.) ได้ชี้แจงว่า มีการติดตามข้อมูลจากเครื่องมือเฝ้าระวังของหน่วยงานภาคีเครือข่ายทั้งภายในและต่างประเทศ เพื่อประกอบการวิเคราะห์ แจ้งเตือนการเกิดสึนามิ อย่างต่อเนื่องและสม่ำเสมอตลอด 24 ชั่วโมง โดยการเฝ้าระวังการเกิดสึนามิฝั่งอันดามัน จะมีข้อมูลจากทุ่นตรวจวัดคลื่นสึนามิของประเทศไทย จำนวน 2 ตัว ตัวแรกติดตั้งในมหาสมุทรอินเดีย (สถานี 23401) กรณีเกิดสึนามิสามารถยืนยันคลื่นสึนามิที่จะกระทบชายฝั่งทะเลอันดามันของประเทศไทย ล่วงหน้า 1 ชั่วโมง 45 นาที ใช้งานได้ปกติ และตัวที่ 2 ติดตั้งในทะเลอันดามัน (สถานี 23461) กรณีเกิดสึนามิสามารถยืนยันคลื่นสึนามิที่จะกระทบชายฝั่งทะเลอันดามันของประเทศไทย ล่วงหน้า 45 นาที ปัจจุบันทุ่นตัวนี้หลุดจากจุดที่ตั้งซึ่งกำลังประสาน และทุ่นตรวจวัดสึนามิทดแทนกำลังอยู่ระหว่างเร่งกระบวนการผลิต ทั้งนี้ ปภ. จะใช้ข้อมูลจากต่างประเทศมาประกอบการวิเคราะห์ซึ่งจะทำให้ทราบสถานการณ์ได้ ส่วนการเฝ้าระวังการเกิดสึนามิฝั่งอ่าวไทย จะใช้ข้อมูลจากทุ่นตรวจวัดคลื่นสึนามิของประเทศในฝั่งมหาสมุทรแปซิฟิก
“นายกฯ สั่งการด้วยความห่วงใย ไม่ต้องการให้เกิดผลกระทบกับประชาชนไทย ให้หน่วยงานที่เกี่ยวข้องเฝ้าระวังขั้นสูง ขอให้ทุกหน่วยตรวจตราอุปกรณ์ ตลอดจนการพัฒนาระบบเตือนภัยและระบบการบรรเทาสาธารณภัยให้มีประสิทธิภาพและทันสมัย และมีการเชื่อมโยงกันในภูมิภาค ทั้งนี้ ขอให้ประชาชนมั่นใจในระบบการติดตามและเฝ้าระวังการเกิดสึนามิของไทยว่ายังมีความสมบูรณ์ ใช้งานได้ตามปกติ อีกทั้งไทยยังมีการบูรณาการการทำงานร่วมกับต่างประเทศ และประเทศเพื่อนบ้าน ในการแจ้งเตือนอย่างทันท่วงที” นายธนกรฯ กล่าว
วันอังคารที่ 22 มิถุนายน 2564
ตรวจโควิดให้ชัวร์ ต้อง "rt-PCR" เท่านั้น
....
ฝากไปถึงประชาชน ที่มีความจำเป็นต้องตรวจหาเชื้อโควิด-19 ก่อนเข้าทำงาน หรือดำเนินกิจกรรมต่าง ๆ ในชีวิต
.
หากเป็นการตรวจหาเชื้อ จากคลินิก Lab ของเอกชนขอให้ตรวจสอบก่อนว่าได้รับการรับรองมาตรฐานจากกรมวิทยาศาสตร์การแพทย์ แล้วหรือยัง?
.
โดยวิธีการตรวจหาเชื้อโควิด-19 ที่ให้ผลอย่างเเม่นยำนั้น คือ การตรวจแบบ “rt-PCR” ซึ่งให้ผลแม่นยำมากกว่าการเจาะเลือดตรวจแบบ Rapid test หรือทำ swab หา Antigen
.
สิ่งที่ต้องระวัง จากการตรวจแบบ Rapid test หรือ swab คือ "ผลบวกลวง" ซึ่งผลดังกล่าว จะทำให้ศูนย์ 1668 หรือโรงพยาบาล ยังไม่สามารถจัดสรรเตียงให้ได้ทันที และต้องให้ผู้ที่ต้องการเตียงกลับไปตรวจด้วยวิธีมาตรฐานคือ rt-PCR ใหม่อีกครั้ง
.
ดังนั้น หากได้ผลบวกลวง ไม่ติดเชื้อจริง เมื่อท่านถูกรับเข้าไปนอน รพ. รวมกับผู้ติดเชื้อ อาจทำให้กลายเป็นติดเชื้อไปด้วย
.
ประชาชนสามารถตรวจสอบ ห้องปฏิบัติการเครือข่ายตรวจ SARS-CoV-2 ได้ที่https://www3.dmsc.moph.go.th/post-view/1164
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 23 สิงหาคม 2564
รัฐมนตรีว่าการกระทรวงยุติธรรม พร้อมด้วยเลขาธิการ ป.ป.ส. ลงพื้นที่ 3 จังหวัดภาคใต้ คิกออฟปลดล็อกพืชกระท่อมพรุ่งนี้ ย้ำทำกฎหมายเพื่อประโยชน์ของประชาชน
รัฐมนตรีว่าการกระทรวงยุติธรรม พร้อมด้วยเลขาธิการ ป.ป.ส. ลงพื้นที่ 3 จังหวัดภาคใต้ คิกออฟปลดล็อกพืชกระท่อมพรุ่งนี้ ย้ำทำกฎหมายเพื่อประโยชน์ของประชาชน ใช้ได้เสรีตามวิถีชีวิตแต่อย่าไปทำ 4x100 หวังผลักดันเป็นพืชเศรษฐกิจส่งออกสร้างรายได้
เมื่อเวลา 10.00 น. นายสมศักดิ์ เทพสุทิน พร้อมด้วยนายวิชัย ไชยมงคล เลขาธิการ ป.ป.ส. เดินทางตรวจเยี่ยมพื้นที่ 3 จังหวัด พื้นที่นำร่องพืชกระท่อม คือ บ้านนาสาร ต.น้ำพุ จ.สุราษฎร์ธานี ต.คลองกระบือ อ.ปากพนัง จ.นครศรีธรรมราช และ ต.นาพละ อ.เมือง จ.ตรัง เพื่อขอบคุณประชาชนที่สนับสนุนให้กระทรวงยุติธรรมยกเลิกพืชกระท่อมออกจากบัญชียาเสพติดได้สำเร็จ และมอบแนวนโยบายเกี่ยวกับพืชกระท่อมในอนาคต โดยมีนายวิชวุทย์ จินโต ผู้ว่าราชการจังหวัดสุราษฎร์ธานี นายไกรศร วิศิษฎ์วงศ์ ผวจ.นครศรีธรรมราช นายขจรศักดิ์ เจริญโสภา ผวจ.ตรัง นายสัณหพจน์ สุขศรีเมือง ส.ส.นครศรีธรรมราช พรรคพลังประชารัฐ ข้าราชการ หัวหน้าส่วนราชการ กำนัน ผู้ใหญ่บ้าน ผู้นำชุมชนและชาวบ้านในพื้นที่ร่วมงาน ทั้งนี้ก่อนเดินทางนายสมศักดิ์ และคณะได้ทำการตรวจหาเชื้อโควิด-19 ด้วยชุดตรวจ ATK ซึ่งผลออกมาเป็นลบทั้งหมด และในงานได้มีมาตรการคัดกรองและควบคุมโรคอย่างเข้มงวด
โดยนายวิชวุทย์ กล่าวว่า ชาวบ้านนาสาร จ.สุราษฎร์ธานี ภาคภูมิใจที่เป็นส่วนหนึ่งในการประกาศอิสรภาพของพืชกระท่อม เพราะที่แห่งนี้ถือเป็นเมืองหลวงของพืชกระท่อม นอกจากนี้ชาวบ้านได้ยกย่องให้นายสมศักดิ์ เป็นบิดาแห่งพืชกระท่อมไทย ที่ช่วยให้พืชกระท่อมเป็นพืชสารพัดประโยชน์ ทำให้ชาวบ้านสามารถใช้ได้ตามวิถีชีวิต รวมถึงมีประโยชน์ทางการแพทย์อย่างมาก ช่วยให้ชาวบ้านสามารถทำเป็นพืชทางการเกษตรได้และคนที่ถูกดำเนินคดีก็จะเป็นอิสระด้วย
นายสมศักดิ์ กล่าวว่า พืชกระท่อมเดิมเป็นยาเสพติดให้โทษประเภท 5 แต่หลังจากที่ พ.ร.บ.ยาเสพติดให้โทษ (ฉบับที่
รัฐมนตรีว่าการกระทรวงยุติธรรมเลขาธิการ ป.ป.ส.กระทรวงยุติธรรมกระท่อม
อัลบั้มภาพ
prev
next
ข่าวที่เกี่ยวข้อง
...
...
...
...
...
วันอังคารที่ 9 พฤศจิกายน 2564
การรถไฟแห่งประเทศไทย มอบหมายให้สถานีรถไฟ เร่งนำผลผลิตผักสด พืชสมุนไพร ที่ได้จากโครงการ “ต้นแบบสถานี/ซุ้มสวยงาม พืชผักกินได้”
แจกจ่ายแก่ปะชาชน ช่วยลดภาระค่าครองชีพช่วงสถานการณ์ผักสดราคาแพง
นายนิรุฒ มณีพันธ์ ผู้ว่า การรถไฟแห่งประเทศไทย (รฟท.) กระทรวงคมนาคม เปิดเผยว่า ได้มอบหมายให้สถานีรถไฟที่อยู่ในโครงการต้นแบบสถานี/ซุ้มสวยงาม พืชผักกินได้ทั่วประเทศ เร่งนำผลผลิตการเกษตร ทั้งผักสด ผักปลอดสารพิษ พืชสมุนไพร นำไปแจกจ่ายให้กับประชาชน และชุมชนในพื้นที่ เพื่อช่วยบรรเทาความเดือดร้อน ลดภาระค่าครองชีพในช่วงสถานการณ์ผักสด และสินค้าต่างๆมีราคาแพง รวมถึงให้นำมาใช้เป็นวัตถุดิบประกอบการอาหาร ช่วยเหลือประชาชน ชุมชน ตลอดจนครอบครัวพนักงาน ลูกจ้าง  หลังจากก่อนหน้านี้ ได้นำพืชสมุนไพร ฟ้าทะลายโจร ขิง ข่า ตะไคร้ ที่ได้จากโครงการฯ ไปแบ่งปันให้กับชุมชน และสถานกักตัว เพื่อใช้บรรเทาความเจ็บป่วยแก่ผู้ที่ได้รับผลกระทบจากการแพร่ระบาดของโรคติดเชื้อไวรัสโควิด-19 มาแล้ว
ทั้งนี้ รฟท. ได้ดำเนินโครงการต้นแบบ สถานี/ซุ้มสวยงาม พืชผักกินได้ มาตั้งแต่ปี 2560 โดยมีการนำพื้นที่รกร้างว่างเปล่า ที่ไม่ได้ใช้ประโยชน์บริเวณใกล้เคียงสถานีรถไฟ และซุ้มเครื่องกั้นถนน มาปรับปรุงเป็นแปลงพืชผัก สำหรับปลูกผักสวนครัว ผักปลอดสารพิษ สมุนไพร โดยมีพนักงาน และลูกจ้างรฟท. ใช้เวลาว่างจากการปฏิบัติหน้าที่ช่วยกันดูแล และนำผลผลิตมาใช้บริโภค แบ่งปันให้กับประชาชน ชุมชนในพื้นที่ ซึ่งปัจจุบันมีสถานีและซุ้มเครื่องกั้นถนนฯ เข้าร่วมแล้ว 31 สถานี และซุ้มกั้นถนนอีก 28 ซุ้ม โดยสามารถปลูกผลผลิตได้อย่างหลากหลาย อาทิ ผักกวางตุ้ง ผักฮ่องเต้ ผักกาดขาว มะเขือ พริก ใบกะเพรา รวมถึงสมุนไพรที่ใช้แทนยารักษาโรค เช่น ขิง ข่า ตะไคร้ ใบมะกรูด ฟ้าทะลายโจร เป็นต้น
“ในอนาคตรฟท. มีแผนขยายโครงการต้นแบบสถานี/ซุ้มสวยงาม พืชผักกินได้ ไปตามตามสถานี และซุ้มกั้นถนนให้ครอบคลุมทั่วประเทศ พร้อมน้อมนำหลักปรัชญาเศรษฐกิจพอเพียงมาใช้ เพื่อพัฒนาพื้นที่ของรฟท. ให้เกิดประโยชน์ และส่งเสริมการใช้เวลาว่างของพนักงานประจำสถานี มาเพาะปลูกพืชผักสวนครัว ผักปลอดสารพิษ สำหรับใช้บริโภคภายในครัวเรือน และแจกจ่ายให้กับชุมชน สถานศึกษาโดยรอบ ซึ่งเป็นการช่วยลดภาระค่าใช้จ่าย และก่อให้เกิดความสมัครสมานสามัคคีระหว่างรฟท. กับชุมชนต่อไป”
วันอังคารที่ 7 มิถุนายน 2565
ปลัดกอบชัยฯ เป็นประธานสักขีพยานในพิธีลงนามบันทึกข้อตกลงความร่วมมือระหว่าง สมอ. กับ สสว.
ปลัดกอบชัยฯ เป็นประธานสักขีพยานในพิธีลงนามบันทึกข้อตกลงความร่วมมือระหว่าง สมอ. กับ สสว.
วันนี้ (7 มิถุนายน 2565) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานสักขีพยานในพิธีลงนามบันทึกข้อตกลงความร่วมมือ เรื่อง "การพัฒนาและบูรณาการเชื่อมโยงข้อมูลและการใช้ประโยชน์ของข้อมูลระหว่างหน่วยงาน" ระหว่างสำนักงานมาตรฐานผลิตภัณฑ์อุตสาหกรรม (สมอ.) และสำนักงานส่งเสริมวิสาหกิจขนาดกลางและขนาดย่อม (สสว.) เพื่อเป็นแรงผลักดันในการขับเคลื่อนการให้บริการประชาชนผ่านระบบอิเล็กทรอนิกส์ (e-service) โดยใช้ "หนึ่งรหัสผ่าน หนึ่งผู้ประกอบการ" (One Idenification: ID One SMEs) ณ ห้องประชุม 1801 ชั้น 18 สำนักงานส่งเสริมวิสาหกิจขนาดกลางและขนาดย่อม
สำหรับการลงนามบันทึกข้อตกลงความร่วมมือในครั้งนี้ จะช่วยให้ทุกภาคส่วนสามารถร่วมมือกันเพื่อช่วยให้การบริการและอำนวยความสะดวกแก่ผู้ประกอบการวิสาหกิจขนากลางและขนาดย่อม ในการขอรับบริการต่างๆ รวมถึงการเข้าถึงมาตรการ ความช่วยเหลือและโครงการต่างๆ จากหน่วยงานภาครัฐ มีความสะดวกและเกิดประโยชน์อย่างยั่งยืน
วันเสาร์ที่ 7 สิงหาคม 2564
มาแล้ว! “นัดพบแรงงาน Online” เปิดรับสมัครงานกว่า 4,500 อัตรา ใน 9 จว.
....
กระทรวงแรงงานจัดเต็ม ช่วยคนหางาน ฝ่าวิกฤตโควิด-19 กว่า 4,500 อัตรา เปิดรับสมัครงานแบบ New Normal ผ่านระบบออนไลน์ ทั้งตำแหน่งพนักงานบัญชี พนักงานขาย - ฝ่ายผลิต เจ้าหน้าที่ธุรการ ฯลฯ โดยได้รับความร่วมมือจากสถานประกอบการกว่า 180 แห่ง ใน 9 จังหวัด
.
ประชาชนสามารถลงทะเบียนและค้นหางานในจังหวัดที่ต้องการได้ในเว็บไซต์ พร้อมสัมภาษณ์งานโดยไม่ต้องเดินทาง ได้ที่
• จ.อุดรธานีhttps://jobit.doe.go.th/udonthani2021
• จ.นครราชสีมาhttps://jobit.doe.go.th/korat2021
• จ.สมุทรปราการhttps://jobit.doe.go.th/samutprakan2021
• จ.นนทบุรีhttps://jobit.doe.go.th/nonthaburi2021
• จ.ปทุมธานีhttp://jobit.doe.go.th/Pathumthani2021
• จ.พิษณุโลกhttps://jobit.doe.go.th/phitsanulok2021
• จ.นครศรีธรรมราชhttps://jobit.doe.go.th/nakhonsi2021
• จ.เชียงรายhttp://chiangraijobonline.com
• จ.เชียงใหม่http://cmidoejobonline.com/
.
สอบถามรายละเอียดเพิ่มเติม สายด่วนกระทรวงแรงงาน โทร. 1506 กด 2 หรือกรมการจัดหางาน โทร. 1694
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 13 สิงหาคม 2564
พม. ติดตามช่วยเหลือเด็กหญิงอายุ 2 เดือน และครอบครัว ติดเชื้อโควิด-19 ทั้ง 3 ราย  ต้องรักษาตัวแบบ Home Isolation ที่ย่านบางแคเหนือ กทม.
พม. ติดตามช่วยเหลือเด็กหญิงอายุ 2 เดือน และครอบครัว ติดเชื้อโควิด-19 ทั้ง 3 ราย ต้องรักษาตัวแบบ Home Isolation ที่ย่านบางแคเหนือ กทม.
เมื่อวันที่29 ก.ค. 64 เวลา 12.00 น. นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ เปิดเผยว่า จากกรณีมีสื่อช่อง Nation ขอความช่วยเหลือเด็กหญิงอายุ 2 เดือน ติดเชื้อโควิด-19 ทั้งนี้ กระทรวง พม.ได้ติดต่อสอบถามข้อมูลไปยังครอบครัวของเด็ก พบว่า เด็กหญิงอยู่ย่านบางแคเหนือ กทม. อาศัยอยู่กับตาและยาย ซึ่งทั้ง 3 ราย ติดเชื้อโควิด-19 ทั้งหมด แต่ไม่มีเตียงรักษา ทาง รพ. ได้ให้ยามาทาน และให้กลับมารักษาตัวที่บ้านแบบ Home Isolation แทน ซึ่งขณะนี้ทั้ง 3 ราย มีอาการดีขึ้นและยังทานยาอย่างต่อเนื่อง ทั้งนี้ เจ้าหน้าที่ของกระทรวง พม. ได้ให้คำแนะนำในการดูแลตนเอง และปฏิบัติตามคำแนะนำของแพทย์ พร้อมทั้งแนะนำให้ทางแม่ของเด็กหญิงนำข้อมูลการเจ็บป่วยของเด็กลงระบบการรักษาพยาบาลของ รพ.เด็ก COVID QSNICH เพื่อมีการติดตามผลการรักษาอย่างต่อเนื่อง และแนะนำเบอร์ติดต่อศูนย์ช่วยเหลือสังคม โทร.1300 บริการฟรีตลอด 24 ชม. เพื่อเป็นช่องทางในการติดต่อขอความช่วยเหลือต่อไป ทั้งนี้ กรมกิจการเด็กและเยาวชน (ดย.) โดยบ้านพักเด็กและครอบครัวกรุงเทพมหานคร ได้ลงพื้นที่เพื่อให้กำลังใจ พร้อมมอบเครื่องอุปโภคบริโภคและของใช้สำหรับเด็กอ่อน เพื่อบรรเทาความเดือดร้อนในเบื้องต้นแล้ว
วันพุธที่ 11 สิงหาคม 2564
รัฐมนตรีว่าการกระทรวง มอบกรมราชทัณฑ์เร่งประสานสำนักงบประมาณเบิกงบกลางเคลียร์ค่าอาหารช่วยผู้ประกอบการ ย้ำมาตรการรับของเข้าเรือนจำต้องฆ่าเชื้อเข้มข้น หวังลดการแพร่ระบาดในคุก
รัฐมนตรีว่าการกระทรวงยุติธรรม มอบกรมราชทัณฑ์เร่งประสานสำนักงบประมาณเบิกงบกลางเคลียร์ค่าอาหารช่วยผู้ประกอบการ ย้ำมาตรการรับของเข้าเรือนจำต้องฆ่าเชื้อเข้มข้นอย่าให้เชื้อโควิดหลุดเข้าไป หวังลดผู้ติดเชื้อ-การแพร่ระบาดในคุก
เมื่อเวลา 11.00 น. นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า ในขณะนี้ตนได้สั่งการให้เรือนจำทุกแห่งมีมาตรการที่เข้มข้นในการควบคุมโควิด-19 โดยเฉพาะในเรื่องของอาหารที่จะต้องรักษาความสะอาดและฆ่าเชื้อวัตถุดิบที่นำเข้ามาจากผู้ขนส่งให้ดี เพราะหากทำได้ไม่ดีอาจจะมีเชื้อหลุดเข้าสู่เรือนจำได้ นอกจากนี้ตนต้องขอขอบคุณอธิบดีกรมราชทัณฑ์ที่สั่งปรับเมนูช่วยสินค้าเกษตร ตามที่รัฐบาลร้องขอให้ช่วยเหลือเกษตรกร เนื่องจากราคาสินค้าเกษตรตกต่ำ เช่น มังคุด ลำไย นอกจากนี้ตนได้รับเรื่องการทวงถามถึงหนี้ค่าอาหาร 3 พันกว่าล้านบาท จากผู้ประกอบการที่ส่งสินค้าให้กับกรมราชทัณฑ์ในการนำไปทำอาหารในเรือนจำให้กับผู้ต้องขังทั่วประเทศ ซึ่งตนได้ประสานสำนักงบประมาณแล้ว ซึ่งได้รับการชี้แจงมาว่า ต้องของบประมาณกลางมาช่วยจ่ายตรงจุดนี้ ดังนั้นหน่วยงานที่เกี่ยวข้องต้องรีบประสานและดำเนินการยื่นเรื่องเพื่อนำเงินดังกล่าวมาจ่ายให้กับผู้ประกอบการเพื่อช่วยเหลือพวกเขาไม่ให้เดือดร้อนหรือขาดรายได้ เพราช่วงวิกฤตโควิดเช่นนี้ผู้ประกอบการและประชาชนกำลังลำบากในการประกอบอาชีพ
"วันนี้เราต้องเร่งเคลียร์ค่าอาหาร เพื่อช่วยเหลือผู้ประกอบให้อยู่ได้ วันนี้วิกฤตโควิด-19 กระทบกับผู้ประกอบการมากพออยู่แล้ว ดังนั้นเราต้องช่วยกันให้พวกเขาอยู่ได้ อย่าเดือดร้อน ขาดทุนและขาดสภาพคล่องไปมากกว่านี้" นายสมศักดิ์ กล่าว
วันศุกร์ที่ 17 มิถุนายน 2565
ศบค. เคาะปรับพื้นที่สีเขียวทั่วประเทศ - เปิดสถานบันเทิงตาม กม. กำหนด - ยกเลิก Thailand Pass
.....
ที่ประชุม ศบค. (17 มิ.ย. 65) เห็นชอบการปรับระดับพื้นที่สถานการณ์ทั่วราชอาณาจักร โดยจะมีผลตั้งแต่ประกาศในราชกิจจานุเบกษา ดังนี้
.
-พื้นที่สถานการณ์ : ปรับระดับพื้นที่สถานการณ์เป็นระดับเฝ้าระวัง (สีเขียว) ทั่วประเทศ
-การบริโภคเครื่องดื่มแอลกอฮอล์ในร้านอาหาร : เปิดบริการได้ตามปกติตามมาตรการป้องกันโรค
-สถานประกอบการประเภทสถานบันเทิง : เปิดบริการได้ตามกฎหมายกำหนด
-การเคลื่อนย้ายแรงงานต่างด้าว : ดำเนินการได้ตามปกติ
-การคัดกรองอุณหภมิ : ไม่มีความจำเป็นต้องคัดกรองอุณหภูมิในอาคารสถานที่
-การเว้นระยะห่าง : แนะนำให้มีการเว้นระยะห่างตามความเหมาะสม เพื่อลดความเสี่ยงต่อการแพร่เชื้อ
-มาตรการการรวมกลุ่ม : ตรวจคัดกรอง ATK กรณีเป็นผู้ป่วยสงสัยที่มีอาการทางเดินหายใจ และหากมีการรวมกลุ่มเกิน 2,000 คน ขอให้แจ้ง คกก.โรคติดต่อจังหวัด เพื่อเฝ้าระวังการระบาด
.
สำหรับมาตรการสวมหน้ากาก แบ่งเป็น
1.ประชาชนกลุ่มเฉพาะ :
- กลุ่ม 608 ที่ไม่ได้รับวัคซีนครบตามเกณฑ์ ควรสวมหน้ากาก เมื่ออยู่ร่วมกับบุคคลอื่น
- ผู้ติดเชื้อ/ผู้สัมผัสเสี่ยงสูง ให้สวมหน้ากากตลอดเวลา เมื่อจำเป็นต้องอยู่ร่วมกับบุคคลอื่น
.
2.สำหรับประชาชนทั่วไป/ผู้ใช้บริการ :
- ภายนอกอาคาร ที่โล่งแจ้ง ให้สวมหน้ากากเมื่ออยู่ร่วมกับบุคคลอื่นที่ไม่สามารถเว้นระยะห่าง มีความแออัด มีการรวมกลุ่มคนจำนวนมาก หรือมีการระบายอากาศไม่ดี
- ภายในอาคาร ให้สวมหน้ากาก โดยสามารถถอดหน้ากากได้กรณีอยู่คนเดียว/ อยู่กับบุคคลอื่นที่สามารถเว้นระยะห่างได้ ไม่รวมกลุ่มแออัด และอยู่ในที่ระบายอากาศได้ดี/ มีกิจกรรมที่จำเป็นต้องถอดหน้ากาก เช่น รับประทานอาหาร ออกกำลังกาย ฯลฯ
.
และตั้งแต่ 1 ก.ค. 65 เป็นต้นไป จะมีการยกเว้นการลงทะเบียน Thailand Pass ของชาวต่างชาติ/ ยกเลิกมาตรการคัดกรองอุณหภูมิ ณ ช่องทางเข้าออกระหว่างประเทศ/ ยกเลิกการกำหนดเงินประกัน (ส่งเสริมการซื้อประกัน)
.
อ่านเพิ่มเติม คลิก https://www.thaigov.go.th/news/contents/details/55826
#ไทยคู่ฟ้า #ร่วมต้านโควิด19
-------------------
วันพุธที่ 8 กันยายน 2564
โฆษกรัฐบาลปลื้มเงินเยียวยา ม.33 39 40 ถึงมือประชาชน “นายก”กำชับเร่งจ่ายเงินเยียวยาให้ประชาชน พร้อมสั่งคลังทบทวนบัตรสวัสดิการแห่งรัฐ-คนละครึ่งหวังช่วยประชาชนทุกกลุ่ม
โฆษกรัฐบาลปลื้มเงินเยียวยา ม.33 39 40 ถึงมือประชาชน “นายก”กำชับเร่งจ่ายเงินเยียวยาให้ประชาชน พร้อมสั่งคลังทบทวนบัตรสวัสดิการแห่งรัฐ-คนละครึ่งหวังช่วยประชาชนทุกกลุ่ม
วันนี้ (8 กันยายน 2564) นายธนกร วังบุญคงชนะ โฆษกประจำสำนักนายรัฐมนตรี กล่าวถึงความสำเร็จและพึงพอใจความคืบหน้าการจ่ายเงินเยียวยาแก่ผู้ประกันตน ทั้งนายจ้างและลูกจ้าง ตามมาตรา 33 39 และ 40 ว่า รัฐบาลได้มีการเร่งรัดให้สำนักงานประกันสังคม กระทรวงแรงงาน ดำเนินการจ่ายเงินเยียวยาแก่ผู้ประกันตนที่ได้รับผลประทบจากสถานการณ์โควิด-19 ในจังหวัดพื้นที่สีแดงเข้มหรือพื้นที่ควบคุมสูงสุดและเข้มงวด ใน 29 จังหวัด โดยได้มีจ่ายเงินเยียวยาผู้ประกันตนทั้ง 3 มาตราไปแล้วจำนวน 8,865,806 ราย และนายจ้างจำนวน 117,758 ราย รวมทั้งสิ้นเป็นเงินจำนวน 41,160.86 ล้านบาท หรือคืบหน้าไปถึงร้อยละ 97 จากกรอบที่อนุมัติเดิม แบ่งเป็น
- ผู้ประกันตน ม. 33 จำนวนโอน 3,269,993 ราย จำนวนเงิน 8,174.98 ล้านบาท (ได้รับเงินช่วยเหลือ 2,500 บาท/คน)
- นายจ้าง จำนวนโอน 117,758 ราย จำนวนเงิน 5,006.81 ล้านบาท (ได้รับการช่วยเหลือ 3,000 บาท/ลูกจ้าง/เดือน ไม่เกิน 200 คน)
- ผู้ประกันตน ม. 39 จำนวนโอน 1,293,921 ราย จำนวนเงิน 6,469.60 ล้านบาท (ได้รับเงินช่วยเหลือ 5,000 /ราย)
- ผู้ประกันตน ม. 40 จำนวนโอน 4,301,892 ราย จำนวนเงิน 21,509.46 ล้านบาท (ได้รับเงินช่วยเหลือ 5,000 /ราย)
โฆษกประจำสำนักนายกรัฐมนตรี กล่าวอีกว่า นายกรัฐมนตรีได้เร่งกำชับให้หน่วยงานที่รับผิดชอบเร่งดำเนินการช่วยเหลือให้ทั่งถึงแก่ประชาชนทุกกลุ่ม ให้ครอบคลุมและรวดเร็วอีก รวมทั้ง ยังจะมีการทบทวนโครงการบัตรสวัสดิการแห่งรัฐ และโครงการคนละครึ่งเพื่อให้ประชาชนได้ประโยชน์โดยตรงมากที่สุด
วันจันทร์ที่ 6 มิถุนายน 2565
กอช. จัดโปรโมชัน “ออมดี มีคืน” 100 บาท รัฐสมทบเพิ่มตามช่วงอายุ สูงสุด 100% และรับคูปองส่วนลด มูลค่า 50 บาท
กอช. จัดโปรโมชัน “ออมดี มีคืน” สมัครสมาชิกพร้อมส่งเงินออมสะสม 100 บาทขึ้นไป รับคูปอง (M – Coupon) มูลค่า 50 บาท นำไปซื้อสินค้าที่ร่วมรายการได้ที่ร้านเซเว่น-อีเลฟเว่น และรับเงินสมทบสูงสุด 100% หรือ ไม่เกิน 1,200 บาทต่อปี
กองทุนการออมแห่งชาติ หรือ กอช. จัดโปรโมชัน “ออมดี มีคืน” สมัครสมาชิกพร้อมส่งเงินออมสะสม 100 บาทขึ้นไป รับคูปอง (M – Coupon) มูลค่า 50 บาท นำไปซื้อสินค้าที่ร่วมรายการได้ที่ร้านเซเว่น-อีเลฟเว่น และรับเงินสมทบสูงสุด 100% หรือ ไม่เกิน 1,200 บาทต่อปี เริ่มตั้งแต่วันนี้ถึงวันที่ 30 มิถุนายน 2565 หรือจนกว่าสิทธิ์จะหมด
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. จัดโปรโมชัน “ออมดี มีคืน” เชิญชวนผู้มีสิทธิ์สมัครเป็นสมาชิก กอช. ออมเงิน เพื่อความมั่นคงทางการเงินในวัยเกษียณ โดย สมัครสมาชิกพร้อมส่งเงินออมสะสม 100 บาทขึ้นไป รับคูปองส่วนลด (M – Coupon) มูลค่า 50 บาท นำไปซื้อสินค้าที่ร่วมรายการได้ที่ร้านเซเว่น-อีเลฟเว่น ทุกสาขาทั่วประเทศ นอกจากนี้สมาชิกจะได้รับเงินสมทบเพิ่มตามช่วงอายุในเดือนถัดไป สูงสุด 100% หรือ ไม่เกิน 1,200 บาทต่อปี โปรโมชันเริ่มตั้งแต่วันนี้ - วันที่ 30 มิถุนายน 2565 หรือจนกว่าสิทธิ์จะหมด (มีจำนวนจำกัด) ดูรายละเอียดเพิ่มเติมได้ที่ เฟซบุ๊ก กอช. หรือเว็บไซต์ กอช.
สำหรับผู้ที่สนใจเข้าร่วมโปรโมชันเพียงสมัครและส่งเงินออมสะสมได้ที่ แอปพลิเคชัน กอช. หรือ หน่วยรับสมัครสมาชิกใกล้บ้านท่าน อาทิ ที่ว่าการอำเภอทั่วประเทศ สำนักงานคลังจังหวัด สถาบันการเงินชุมชน ตัวแทน กอช. ประจำหมู่บ้าน ธนาคารเพื่อการเกษตรและสหกรณ์การเกษตร ธนาคารอาคารสงเคราะห์ ธนาคารออมสิน ธนาคารกรุงไทย ธนาคารอิสลามแห่งประเทศไทย ทุกสาขา รวมทั้ง เซเว่น-อีเลฟเว่นสหกรณ์ชุมชนที่เข้าร่วม และเครือข่ายรับสมัครทั่วประเทศ สอบถามข้อมูลเพิ่มเติมได้ที่ สายด่วนเงินออม โทร. 02-049-9000อม รัฐช่วยออม คุณได้บำนาญ”
วันศุกร์ที่ 27 สิงหาคม 2564
รฟม. ห่วงใย จัดกิจกรรม “มอบกล่องทันใจเติมความสุขให้ประชาชน ครั้งที่ 2” เป็นวันที่ 4
จากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ำเงิน)
วันนี้ (26 สิงหาคม 2564) การรถไฟฟ้าขนส่งมวลชนแห่งประเทศไทย (รฟม.) ได้ส่งมอบอาหารกล่องจากร้านอาหารบริเวณแนวสายทางโครงการรถไฟฟ้า รฟม. ที่ได้รับผลกระทบจากสถานการณ์การแพร่ระบาดของเชื้อไวรัส COVID-19 ภายใต้กิจกรรม “กล่องทันใจเติมความสุขให้ประชาชน ครั้งที่ 2” เป็นวันที่ 4 โดยได้มอบอาหารกล่อง จำนวน 1,000 กล่อง เพื่อแจกจ่ายให้แก่ประชาชนที่อยู่บริเวณร้านค้า ทั้งนี้ อาหารกล่องดังกล่าว คัดเลือกมาจากร้านอาหารบริเวณแนวสายทางรถไฟฟ้ามหานคร สายเฉลิมรัชมงคล (MRT สายสีน้ำเงิน) ดังนี้
1. ร้านล้งเล้งลูกชิ้นปลา (สถานีสามย่าน) อยู่ติดถนนพระราม 4
พิกัดร้าน https://goo.gl/maps/ZoyHW1txJccai2jN7
2. ร้าน Funky Grill (สถานีสามย่าน) อยู่ภายในซอยจุฬาลงกรณ์ 50
พิกัดร้าน https://g.page/FunkyGrillSamyan?share
3. ร้านก๋วยเตี๋ยวเป็ดนายเล้า (สถานีสามย่าน) อยู่ติดถนนพระราม 4
พิกัดร้าน https://goo.gl/maps/NXiYpEJNs3vS4R6m8
4. ร้านอีสานแซ่บ (สถานีสีลม) อยู่บริเวณซอยศาลาแดง 1
พิกัดร้าน https://goo.gl/maps/AYAXHrL5LfQoCJvU9
5. ร้านตุ้งแฉ่เตาถ่าน (สถานีหัวลำโพง) อยู่ริมถนนบรรทัดทอง
พิกัดร้าน https://goo.gl/maps/tzqxoUwHKwTb4Qcj6
โดยท่านที่สนใจสามารถตามไปอุดหนุนและให้กำลังใจร้านค้าได้ตามลิงก์ข้างต้น ทั้งนี้ กิจกรรมดังกล่าวเป็นส่วนหนึ่งของกิจกรรมเพื่อสังคม ที่ รฟม. ได้ดำเนินมาอย่างต่อเนื่อง โดยได้จัดขึ้นเป็นครั้งที่ 2 ของปีนี้ หลังจากครั้งแรกที่ รฟม. ได้สนับสนุนร้านอาหารตามแนวสายทางรถไฟฟ้าเพื่อนำไปมอบให้แก่บุคลากรทางการแพทย์ และโรงพยาบาลสนาม รวมจำนวน 8,000 กล่อง และในครั้งนี้ รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง รวมจำนวนทั้งสิ้น 16,000 กล่อง โดยมีระยะเวลาดำเนินกิจกรรมตั้งแต่วันที่ 23 – 30 สิงหาคม 2564 สามารถติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
วันอังคารที่ 14 มิถุนายน 2565
โฆษกรัฐบาลสวน “พิชัย” เลิกขายฝัน ย้อนสมัยเป็นรมต.ก็เห็นพูดเยอะแต่ทำไม่ได้ โต้ “ณัฐชา” ปากกล้าขาสั่น รู้เต็มอกหากยุบสภาฯ ไม่ได้กลับมาแน่ แนะทำการบ้านให้เยอะ อย่าทำสังคมผิดหวังอีก
โฆษกรัฐบาลสวน “พิชัย” เลิกขายฝัน ย้อนสมัยเป็นรมต.ก็เห็นพูดเยอะแต่ทำไม่ได้ โต้ “ณัฐชา” ปากกล้าขาสั่น รู้เต็มอกหากยุบสภาฯ ไม่ได้กลับมาแน่ แนะทำการบ้านให้เยอะ อย่าทำสังคมผิดหวังอีก
วันที่ 14 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายนายพิชัย นริพทะพันธุ์ รองประธานยุทธศาสตร์ด้านเศรษฐกิจ พรรคเพื่อไทย เสนอแนะ 4 โอกาสของไทย รวมทั้งจี้รัฐบาลให้พลิกวิกฤตเป็นโอกาสว่า นายพิชัยควรเลิกขายฝันเสียที เพราะเรื่องที่พูดมานั้นล้วนแต่เป็นเรื่องเดิม ๆ หรือว่านายพิชัยนิยมนำหนังเก่ามาฉายซ้ำ แต่ประชาชนฟังแล้วรู้สึกวนไปวนมาจนรู้สึกเบื่อ ทั้งนี้ วิธีการที่เสนอแนะมานั้น เป็นเพียงการปรับ เปลี่ยน แปลงข้อความให้ดูสวยหรู ทั้งๆ ที่หลายเรื่องก็รู้อยู่แก่ใจว่าไม่สามารถทำให้เห็นผลได้ในวันเดียว เพราะมีปัจจัยหลายอย่างเข้ามาเกี่ยวข้อง จึงต้องใช้เวลา อย่างไรก็ตาม ในช่วงที่นายพิชัยเป็นรัฐมนตรีว่าการกระทรวงพลังงานนั้น หลายเรื่องก็ยังทำไม่ได้ หรือทำแล้วแต่ไม่สำเร็จ ดังนั้น สิ่งที่นายพิชัยและพรรคเพื่อไทยทำอยู่ตอนนี้ก็เพียงเพื่อปูทางไปสู่การอภิปรายไม่ไว้วางใจ เพราะรู้อยู่แก่ใจว่าไม่มีข้อมูลหรือข้อเท็จจริงอะไรมาล้มรัฐบาลได้ จึงต้องทำทุกวิถีทางเพื่อดิสเครดิต ยืนยันว่า รัฐบาลไม่เคยละเลยหรือไม่รู้ในสิ่งที่นายพิชัยพูด แต่กำลังเร่งแก้ไขปัญหาทั้งเรื่องเฉพาะหน้าและการปรับโครงสร้างในระยะยาวอยู่
ส่วนกรณีที่นายณัฐชา บุญไชยอินสวัสดิ์ ส.ส.กทม. พรรคก้าวไกล โพสต์เฟซบุ๊กว่า ขอให้ติดตามการอภิปรายไม่ไว้วางใจครั้งสุดท้าย เพราะรัฐบาลจะเจ็บสาหัส และนายกรัฐมนตรีจะชิงยุบสภาฯ ก่อนการประชุมเอเปกนั้น นายธนกร กล่าวว่า นายณัฐชาก็ไม่ต่างอะไรกับนายพิชัย มีเป้าหมายคือต้องการด้อยค่ารัฐบาล ทั้งที่ความจริงแล้วปากกล้าแต่ขาสั่น เพราะหากยุบสภาฯ จริงนายณัฐชาก็อาจจะต้องไปแล้วไปลับ หมดโอกาสกลับเข้าสภาฯ อีก นอกจากนี้ ฝ่ายค้านเองก็รู้ดีว่าเสียงสนับสนุนของฝ่ายค้านไม่พอแน่นอน เพราะไม่มีใครเอาด้วย ดังนั้น อยากให้เอาเวลาไปทำการบ้านให้มากกว่านี้จะดีกว่า อย่าให้เวทีอภิปรายไม่ไว้วางใจเป็นเพียงเวทีแสดงฝีปาก เน้นวาทกรรมเสียดสี แต่ไม่มีอะไรในกอไผ่ เพราะมีแต่เนื้อหาเก่าที่ไม่มีน้ำหนัก สุดท้ายสังคมก็ต้องผิดหวังเหมือนที่ผ่านมา
วันพุธที่ 16 กุมภาพันธ์ 2565
โฆษกรัฐบาลเผย นายกฯ สั่งการเร่งพัฒนาระบบ Thailand Pass พร้อมเชื่อมโยงเข้ารูปแบบ Thailand Pass Hotel & Swab System (TPHS) รองรับผู้ลงทะเบียนเดินทางเข้าประเทศ
โฆษกรัฐบาลเผย นายกฯ สั่งการเร่งพัฒนาระบบ Thailand Pass พร้อมเชื่อมโยงเข้ารูปแบบ Thailand Pass Hotel & Swab System (TPHS) รองรับผู้ลงทะเบียนเดินทางเข้าประเทศ
วันที่ 16 กุมภาพันธ์ 2565นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สั่งการให้เร่งแก้ไขปัญหาที่เกิดจากการเข้าลงทะเบียนในระบบ Thailand Pass ให้นำข้อผิดพลาดมาปรับปรุงระบบ และพัฒนาระบบอย่างต่อเนื่อง เพื่ออำนวยความสะดวกให้กับนักท่องเที่ยว เดินหน้าฟื้นฟูเศรษฐกิจประเทศ โดยในการดำเนินการเพื่อพัฒนานั้น หน่วยงานที่เกี่ยวข้องขานรับแนวทางจากนายกรัฐมนตรีมาปฏิบัติให้เห็นผลเป็นรูปธรรม โดยทางสำนักงานพัฒนารัฐบาลดิจิทัล (สพร.) ได้ดำเนินการในส่วนของการดูแลและพัฒนาระบบ Thailand Pass ซึ่งได้เร่งพิจารณาและทยอยอนุมัติ QR code อย่างต่อเนื่องให้แก่ผู้ลงทะเบียนภายใน 7 วันตามข้อตกลงการให้บริการ (SLA : Service Level Agreement) ขณะที่การท่องเที่ยวแห่งประเทศไทย (ททท.) ร่วมกับกระทรวงการต่างประเทศ และศูนย์ปฏิบัติการแก้ไขสถานการณ์ฉุกเฉินด้านการท่องเที่ยวและกีฬา (ศปก.กก) ได้เร่งสื่อสารทำความเข้าใจกับกลุ่มผู้ใช้ทั้งจากโรงแรม/ที่พักที่ให้บริการ และผู้เดินทางเข้าประเทศ โดยเฉพาะการเพิ่มระบบ Thailand Pass Hotel ซึ่งจะปรับปรุงให้มีศักยภาพในการอนุมัติ (approve) โดยจะนำระบบอนุมัติอัตโนมัติ (auto approve) มาใช้ เพื่อลดงานของระบบ และจะขยายเซิร์ฟเวอร์ต่อให้รองรับการทำงานด้วยข้อมูลจำนวนมากให้รวดเร็วยิ่งขึ้น และ ททท. ได้ประสานงานกับทีมตลาดในประเทศในการสื่อสารกับกลุ่มโรงแรมที่อยู่ในพื้นที่รับผิดชอบให้เข้าระบบ พร้อมทั้งจัดทำอีเมล์แจ้งเตือนเมื่อมีบุ๊คกิ้งเข้ามา เพื่อความรวดเร็วในการอัพเดตข้อมูลข่าวสาร
นายธนกร กล่าวว่า รวมทั้งได้เพิ่มช่องทางในการแก้ปัญหาของผู้ใช้ระบบ รวมทั้ง หากผู้ใช้งานพบปัญหาสามารถแจ้งทีมสนับสนุนผ่าน Live Chat หรือติดต่อกลุ่มงานดิจิทัลได้ทันที ซึ่ง ศบค. ได้อนุมัติระบบการเข้าประเทศเพิ่มเติมในรูปแบบ Thailand Pass Hotel & Swab System (TPHS) ซึ่งระบบ TPHS ใช้เวลา 10-15 นาที ขึ้นในระบบว่ารอการอนุมัติ (pending approve) และ ระบบ Thailand Pass จะส่งข้อมูลไปยังระบบ TPHS ทุก 1 ชม. ทั้งนี้ การเตรียมการพัฒนาระบบอย่างต่อเนื่องนี้ เป็นไปตามนโยบายของนายกรัฐมนตรี เนื่องจาก นายกฯ รับทราบถึงข้อจำกัด ความไม่สะดวกที่เกิดขึ้น และได้เร่งสั่งการให้ทุกหน่วยงานที่เกี่ยวข้องดำเนินการปรับปรุงการทำงาน และพัฒนาระบบที่นำมารองรับการเดินทางของนักท่องเที่ยวอย่างต่อเนื่อง เพื่อสร้างความเชื่อมั่นให้แก่นักท่องเที่ยวต่างชาติ และผู้เดินทาง โดยเน้นย้ำให้มีการติดตาม ปรับปรุงระบบให้มีเสถียรภาพและอำนวยสะดวกแก่ผู้ใช้งานมากที่สุด
...................
วันจันทร์ที่ 25 ตุลาคม 2564
กรมการขนส่งทางบก เปิดลงทะเบียนรับสิทธิช่วยเหลือสำหรับผู้ขับรถแท็กซี่และมอเตอร์ไซค์รับจ้างที่อายุเกิน 65 ปี
ระหว่างวันที่ 25 ตุลาคม - 5 พฤศจิกายน 2564 แนะจองคิวล่วงหน้าและเตรียมหลักฐานให้ครบถ้วนเพื่อความสะดวกรวดเร็ว
นายจิรุตม์ วิศาลจิตร อธิบดีกรมการขนส่งทางบก กระทรวงคมนาคม เปิดเผยว่า ตามที่ ครม. มีมติเห็นชอบตามที่กระทรวงคมนาคมเสนอโครงการช่วยเหลือกลุ่มอาชีพผู้ขับรถแท็กซี่และรถจักรยานยนต์สาธารณะ ที่มีอายุเกิน 65 ปี ไม่สามารถสมัครเป็นผู้ประกันตนตามมาตรา 33 มาตรา 39 และมาตรา 40 แห่งพระราชบัญญัติประกันสังคม พ.ศ. 2533 และที่แก้ไขเพิ่มเติมได้ ประกอบอาชีพขับรถอยู่ในพื้นที่ควบคุมสูงสุดและเข้มงวด (29 จังหวัด) และยังไม่ได้รับการช่วยเหลือนั้น โดยในวันนี้ (25 ตุลาคม 2564) กรมการขนส่งทางบก (ขบ.) ได้ให้ผู้ขับรถแท็กซี่และรถจักรยานยนต์สาธารณะที่จองคิวล่วงหน้า เริ่มลงทะเบียนขอรับสิทธิช่วยเหลือด้วยตนเองเป็นวันแรกพร้อมกันทั่วประเทศ ซึ่งในกรุงเทพมหานครมีสถานที่ลงทะเบียนทั้งหมด 5 แห่ง ประกอบด้วย ขบ. อาคาร 6 ชั้น 7 กลุ่มวิชาการขนส่ง สำนักงานขนส่งกรุงเทพมหานครพื้นที่ 1, 2, 3 และ 4 พร้อมทั้งอำนวยความสะดวกให้สามารถเดินทางไปลงทะเบียนได้ที่กลุ่มวิชาการขนส่ง สำนักงานขนส่งจังหวัดทุกแห่งทั่วประเทศ โดยจะเปิดรับลงทะเบียนระหว่างวันที่ 25 ตุลาคม - 5 พฤศจิกายน 2564 สามารถจองคิวลงทะเบียนล่วงหน้าผ่าน Application : DLT Smart Queue หรือ Website : https://gecc.dlt.go.th ซึ่งปัจจุบันมีผู้ขับรถแท็กซี่และรถจักรยานยนต์สาธารณะจองคิวลงทะเบียนทั่วประเทศทั้งสิ้น 7,600 คน จากจำนวนผู้มีสิทธิรับเงินช่วยเหลือตามโครงการ 16,000 คน
อธิบดีกรมการขนส่งทางบก กล่าวเพิ่มเติมว่า สำหรับภาพรวมการลงทะเบียนวันแรก มีผู้ขับรถแท็กซี่และรถจักรยานยนต์สาธารณะที่จองคิวล่วงหน้าเดินทางมาลงทะเบียนอย่างต่อเนื่อง มียอดลงทะเบียนขอรับสิทธิช่วยเหลือ ณ ขบ. ประมาณ 1,300 คน แบ่งเป็นผู้ที่จองคิวลงทะเบียนล่วงหน้าประมาณ 800 คน และผู้ที่ไม่ได้จองคิวล่วงหน้าประมาณ 500 คน โดยเมื่อผู้ขับรถแท็กซี่และรถจักรยานยนต์สาธารณะมาถึงจุดลงทะเบียนเจ้าหน้าที่จะตรวจสอบสิทธิพร้อมเอกสารตามที่กำหนด ได้แก่ บัตรประจำตัวประชาชน ใบอนุญาตขับรถสาธารณะ บัตรประจำตัวผู้ขับรถสาธารณะ หากพบว่ามีสิทธิตรงตามเงื่อนไข เจ้าหน้าที่จะให้กรอกข้อมูลในใบคำขอเพื่อรับสิทธิช่วยเหลือและให้เอกสารแนบท้ายใบคำขอไว้เพื่อเป็นหลักฐาน สำหรับผู้ขับรถแท็กซี่ที่เป็นรถเช่าขับ ต้องเตรียมข้อมูลทะเบียนรถที่เช่าขับและผู้ให้เช่ารถ โดย ขบ. จะทำการตรวจสอบข้อมูลจากผู้ให้เช่าก่อนรับสิทธิ สำหรับผู้ที่จะได้รับเงินช่วยเหลือตามโครงการนี้ ต้องเป็นผู้ที่เข้าเกณฑ์เงื่อนไขผู้ขับรถแท็กซี่และรถจักรยานยนต์สาธารณะ ที่มีอายุเกิน 65 ปี ไม่สามารถสมัครเป็นผู้ประกันตนตามมาตรา 33 มาตรา 39 และมาตรา 40 แห่งพระราชบัญญัติประกันสังคม พ.ศ. 2533 และที่แก้ไขเพิ่มเติมได้ ประกอบอาชีพขับรถอยู่ในพื้นที่ควบคุมสูงสุดและเข้มงวด (29 จังหวัด) ส่วนผู้ที่ไม่ได้จองคิวล่วงหน้ามาก่อน ขบ. ได้จัดเจ้าหน้าที่อำนวยความสะดวกช่วยดำเนินการจองคิวให้ เพื่อให้เดินทางมาลงทะเบียนภายหลังตามลำดับคิว พร้อมให้คำแนะนำการเตรียมเอกสารหลักฐาน ดังนั้น เพื่อให้ได้รับการบริการที่รวดเร็ว ขอให้จองคิวล่วงหน้าทาง Application : DLT Smart Queue หรือ Website : https://gecc.dlt.go.th โดยผู้ที่เข้าเกณฑ์เงื่อนไขในการรับสิทธิช่วยเหลือยังสามารถจองคิวได้จนถึงวันที่ 5 พฤศจิกายน 2564 สอบถามรายละเอียดเพิ่มเติมได้ที่สายด่วน โทร. 1584 ตลอด 24 ชั่วโมง
วันเสาร์ที่ 23 กรกฎาคม 2565
ก.อุตฯ แจงราคาน้ำตาลทรายยังไม่มีการเปลี่ยนแปลง พร้อมติดตามสถานการณ์อย่างใกล้ชิด ไม่ให้เกิดภาวะน้ำตาลในประเทศขาดแคลน
ก.อุตฯ แจงราคาน้ำตาลทรายยังไม่มีการเปลี่ยนแปลง
พร้อมติดตามสถานการณ์อย่างใกล้ชิด ไม่ให้เกิดภาวะน้ำตาลในประเทศขาดแคลน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า การกำหนดราคาน้ำตาลทรายในส่วนของกระทรวงอุตสาหกรรม ณ ขณะนี้ยังไม่มีการเปลี่ยนแปลง โดยราคาน้ำตาลทรายขาวและน้ำตาลทรายขาวบริสุทธิ์หน้าโรงงานที่ใช้ในการคำนวณราคาอ้อย ฤดูการผลิตปี 2564/65 ยังคงราคาเดิมอยู่ที่ 17.25 บาท/กิโลกรัม และ 18.25 บาท/กิโลกรัม ตามลำดับ ส่วนการประกาศกำหนดราคาน้ำตาลเพื่อจำหน่ายในประเทศสำหรับฤดูการผลิตปี 2565/66 ขณะนี้สำนักงานคณะกรรมการอ้อยและน้ำตาลทรายอยู่ระหว่างการรวบรวมข้อมูลต้นทุนการผลิตอ้อยและต้นทุนการผลิตน้ำตาลทราย และจะมีการประชุมเพื่อดำเนินขั้นตอนการกำหนดราคาในประเทศอีกครั้งหนึ่งตามองค์ประกอบของการคำนวณราคาที่เปลี่ยนแปลงไป อย่างไรก็ตาม กระทรวงอุตสาหกรรมจะติดตามสถานการณ์กลไกราคาน้ำตาลอย่างใกล้ชิดเพื่อไม่ให้เกิดผลกระทบต่อผู้บริโภค และขอยืนยันว่าปีนี้มีปริมาณน้ำตาลมากเพียงพอที่จะไม่เกิดการขาดแคลนอย่างแน่นอน ในเรื่องนี้ได้สั่งการให้ปลัดกระทรวงอุตสาหกรรม และสำนักงานคณะกรรมการอ้อยและน้ำตาลทรายให้เข้าไปดูแลและติดตามสถานการณ์เพื่อไม่ให้เกิดผลกระทบกับผู้บริโภค
วันพฤหัสบดีที่ 10 มีนาคม 2565
บสย. ผนึก SME D Bank จับคู่ กู้พร้อมค้ำ “สินเชื่อ SMEs Re-Start” 2,000 ล้านบาท เติมทุนเสริมสภาพคล่องเอสเอ็มอีท่องเที่ยว เปิดสายด่วน บสย. F.A. Center ปรึกษาฟรี
บสย. – SME D Bank ผนึกความร่วมมือ จับคู่ กู้พร้อมค้ำ “สินเชื่อ SMEs Re-Start” วงเงิน 2,000  ล้านบาท เร่งเติมทุนเสริมสภาพคล่องผู้ประกอบการเอสเอ็มอีธุรกิจท่องเที่ยว และ Supply Chain  พร้อมเปิดสายด่วน บสย. F.A. Center ปรึกษาฟรี
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ผนึกความร่วมมือ จับคู่ กู้พร้อมค้ำ สินเชื่อ SMEs Re-Start วงเงิน 2,000 ล้านบาท ของ SME D Bank ร่วมกับ โครงการค้ำประกันสินเชื่อ PGS9 : ดีแน่นอน / บัญชีเดียว และ โครงการ Micro 4 รายเล็กเสริมทุน เพื่อเติมทุนให้กับผู้ประกอบการเอสเอ็มอีกลุ่มธุรกิจท่องเที่ยว เช่น โรงแรม ร้านอาหาร บริษัทนำเที่ยว ร้านขายของที่ระลึก ฯลฯ และเกี่ยวเนื่อง (Supply Chain) รวมถึง เอสเอ็มอี ทุกประเภทที่เป็นคู่ค้ากับกลุ่มธุรกิจท่องเที่ยว
ทั้งนี้ ภายใต้โครงการความร่วมมือดังกล่าว บสย. และ SME D Bank มั่นใจว่าจะช่วยผู้ประกอบการท่องเที่ยวและเกี่ยวเนื่อง เข้าถึงเงินทุน นำไปเสริมสภาพคล่อง ลงทุน ขยาย ปรับปรุงกิจการ หรือสำรองเป็นทุนหมุนเวียน โดยคิดอัตราดอกเบี้ยเริ่มต้น 5.5% ต่อปี วงเงินกู้สูงสุด 5 ล้านบาทต่อราย ผ่อนชำระนานสูงสุด 10 ปี ปลอดชำระเงินต้น สูงสุด 2 ปี อีกทั้ง ยกเว้นค่าธรรมเนียมค้ำประกันสินเชื่อ 2 ปี ระยะเวลาการค้ำประกันสูงสุด 10 ปี โดย บสย. พร้อมอำนวยความสะดวกผู้ประกอบการกลุ่มท่องเที่ยว และเกี่ยวเนื่อง สามารถขอรับคำปรึกษาฟรี เกี่ยวกับโครงการความร่วมมือ บสย. - SME D Bank ค้ำประกันสินเชื่อ SMEs Re-Start ผ่านสายด่วนศูนย์ที่ปรึกษาทางการเงิน SMEs หรือ บสย. F.A. Center 02 -890 -9999
วันอังคารที่ 29 มิถุนายน 2564
ความคืบหน้าการลงทะเบียนโครงการคนละครึ่ง ระยะที่ 3
โครงการคนละครึ่ง ระยะที่ 3 ที่เปิดให้ลงทะเบียนตั้งแต่วันที่ 14 มิ.ย.2564 ลงทะเบียนเพื่อรับสิทธิร่วมโครงการ 28.56 ล้านสิทธิ เมื่อตรวจสอบผู้ลงทะเบียนซ้ำและผู้ลงทะเบียนข้อมูลไม่ถูกต้อง พบว่าได้รับสิทธิ 25.42 ล้านคน
นางสาวกุลยา ตันติเตมิท ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า โครงการคนละครึ่ง ระยะที่ 3 ที่เปิดให้ลงทะเบียนตั้งแต่วันที่ 14 มิถุนายน 2564 มีประชาชนลงทะเบียนเพื่อรับสิทธิเข้าร่วมโครงการจำนวน 28.56 ล้านสิทธิ ซึ่งเมื่อตรวจสอบผู้ลงทะเบียนซ้ำและผู้ลงทะเบียนไม่สำเร็จเนื่องจากข้อมูลไม่ถูกต้อง พบว่ามีประชาชนได้รับสิทธิโครงการคนละครึ่ง ระยะที่ 3 จำนวน 25.42 ล้านคน ซึ่งรวมถึงผู้ที่เปลี่ยนมาจากโครงการยิ่งใช้ยิ่งได้ภายในระยะเวลาที่กำหนดเมื่อวันที่ 28 มิถุนายน 2564 จำนวน 16,427 คนด้วยแล้ว
ทั้งนี้ ประชาชนที่สนใจยังสามารถลงทะเบียนเข้าร่วมโครงการคนละครึ่ง ระยะที่ 3 ผ่านเว็บไซต์ www.คนละครึ่ง.com ได้อย่างต่อเนื่องตั้งแต่เวลา 06.00 น. – 22.00 น. ของทุกวัน จนกว่าจะครบ 31 ล้านคน สำหรับผู้ที่เคยเข้าร่วมโครงการของรัฐแล้วสามารถลงทะเบียนผ่านแอปพลิเคชัน “เป๋าตัง” ได้อีกทางหนึ่ง โดยผู้ลงทะเบียนจะต้องไม่เป็นผู้มีบัตรสวัสดิการแห่งรัฐ หรือได้รับสิทธิโครงการเพิ่มกำลังซื้อให้แก่ผู้ที่ต้องการความช่วยเหลือเป็นพิเศษ หรือโครงการยิ่งใช้ยิ่งได้
โฆษกกระทรวงการคลังได้ย้ำว่า การใช้จ่ายของโครงการคนละครึ่ง ระยะที่ 3 จะเริ่มตั้งแต่วันที่ 1 กรกฎาคม 2564 อย่างไรก็ดี ท่านที่ยังไม่เคยยืนยันตัวตนด้วยบัตรประจำตัวประชาชนกับธนาคารกรุงไทย จำกัด (มหาชน) จะเริ่มใช้จ่ายได้เมื่อยืนยันตัวตนเรียบร้อยแล้ว ซึ่งสามารถยืนยันตัวตนเมื่อใดก็ได้ก่อนการใช้จ่ายโดยไม่ถูกตัดสิทธิโครงการ
สำนักงานเศรษฐกิจการคลัง โทร. 02 273 9020 ต่อ 3503 3516 3506 3502 3536 3515
ธนาคารกรุงไทย จำกัด (มหาชน) โทร. 02-111-1122
วันเสาร์ที่ 2 เมษายน 2565
สธ. ชี้แจงข้อสงสัยการควบคุมยอดตัวเลขผู้ติดเชื้อไวรัสโควิด-19
กรมควบคุมโรค ยืนยันไม่ได้ปกปิดข้อมูล จำนวนผู้ติดเชื้อด้วยการตรวจ ATK
จากกรณีสื่อมวลชนและโซเชียลมีเดีย เผยแพร่ข้อสงสัยจากเพจชมรมแพทย์ชนบท เกี่ยวกับประเด็นการรายงานผู้ป่วยเข้าข่ายติดเชื้อโควิด 19 ด้วยการตรวจ ATK ระบุยอดรายงานผู้ติดเชื้อไวรัสโควิด 19 วันที่ 31 มีนาคม 2565 ของ ศบค.ต่ำมาก ขัดกับความรู้สึกของบุคลากรทางการแพทย์หน้างานที่พบว่ายังแพร่ระบาดหนัก โดยเฉพาะผลตรวจ ATK ที่มีผลบวกทั้งประเทศ เหตุใดมีจำนวนน้อยผิดปกติ โดยข้อมูล ณ เวลา 07.31 น. ของวันที่ 31 มีนาคม 2565 ศบค.รายงานผู้ป่วยติดเชื้อเข้าข่ายจาก ATK จำนวน 16,079 ราย (เป็นรายงานที่ประมวลข้อมูลของวันที่ 30 มีนาคม 2565) แต่ข้อมูลจากเพจของแต่ละจังหวัดที่มีการรายงานตัวเลขเช่นกัน พบว่า ATK ที่ จ.ชลบุรี 8,323 ราย จ.สงขลา 4,839 ราย จ.เชียงราย 3,322 ราย แค่ 3 จังหวัดนี้ก็ 16,484 รายแล้ว จึงสงสัยว่าจะมีการควบคุมยอดตัวเลขผู้ติดเชื้อหรือไม่นั้น
วันที่ 1 เมษายน 2565 นายแพทย์โอภาส การย์กวินพงศ์ อธิบดีกรมควบคุมโรค กระทรวงสาธารณสุข ชี้แจงดังนี้
1. การได้มาซึ่งข้อมูลผู้ติดเชื้อจากการตรวจด้วย ATK มาจากการรายงานผลการตรวจจากห้องปฏิบัติการและสถานพยาบาลในแต่ละจังหวัดไปยังระบบ Co-Lab ของกรมวิทยาศาสตร์การแพทย์ และมีการรวบรวมส่งมายังทีมตระหนักรู้สถานการณ์ของกรมควบคุมโรค เพื่อนำไปแสดงข้อมูลบนระบบ dashboard ทั้งนี้ กระทรวงสาธารณสุข มิได้ปกปิดข้อมูล จำนวนผู้ติดเชื้อด้วยการตรวจ ATK แต่อย่างใด
​ 2. สถานการณ์ในขณะนี้แนวโน้มของผู้ป่วยอาการหนักและใส่เครื่องช่วยหายใจมีทิศทางเพิ่มขึ้น ซึ่งสอดคล้องกับทิศทางแนวโน้มของผู้ติดเชื้อที่มีจำนวนเพิ่มขึ้นเช่นเดียวกัน นอกจากนี้สิ่งที่น่าเป็นห่วงคือ อาจพบผู้ป่วยเพิ่มขึ้นในช่วงสงกรานต์ ซึ่งเชื้อโอมิครอนสามารถแพร่กระจายได้รวดเร็ว และยังไม่มีมาตรการปิดสถานที่ต่างๆ โดยกลุ่มที่มีความเสี่ยงสูงที่จะป่วยหนักและเสียชีวิตคือกลุ่ม 608 กระทรวงสาธารณสุขจึงมีนโยบายให้กลุ่มเสี่ยงสูงมารับการฉีดวัคซีนตั้งแต่ตอนนี้ เพื่อความปลอดภัยเมื่อลูกหลานกลับไปเยี่ยมในช่วงสงกรานต์ สิ่งสำคัญที่ประชาชนทุกคนควรปฏิบัติเพื่อให้ปลอดภัยจากโรคคือการเคร่งครัดมาตรการ VUCA ในป้องกันตนเองและผู้อื่นอยู่เสมอ
วันพฤหัสบดีที่ 24 มีนาคม 2565
ปลัด สธ. เผย โรงพยาบาลสิรินธร กทม. ให้บริการผู้ป่วยโควิดแบบ เจอ แจก จบ ตามแนวทางสธ. ไปแล้วกว่า 800 ราย
ปลัดกระทรวงสาธารณสุข เผย โรงพยาบาลสิรินธร สังกัดกรุงเทพมหานคร ร่วมจัดบริการผู้ป่วยโควิด 19 แบบผู้ป่วยนอก “เจอ แจก จบ” ตามแนวทางกระทรวงสาธารณสุข ตั้งแต่วันที่ 8 มีนาคม 2565 ให้บริการไปแล้ว 853 ราย
นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุขมีการพัฒนานวัตกรรมในการดูแลผู้ป่วยโรคโควิด 19 ต่อเนื่อง โดยการระบาดระลอกล่าสุด แม้จะพบผู้ติดเชื้อเป็นจำนวนมาก แต่โรคมีความรุนแรงลดลง ผู้ป่วยส่วนใหญ่มีอาการน้อยหรือไม่มีอาการ จึงให้สถานพยาบาลทุกแห่งเพิ่มการรักษาผู้ติดเชื้อโควิด 19 แบบผู้ป่วยนอก หรือ เจอ แจก จบ ซึ่งช่วยให้ผู้ติดเชื้อเข้าสู่ระบบบริการได้เร็วขึ้น และลดภาระงานของเจ้าหน้าที่ ให้สามารถไปดูแลผู้ติดเชื้อที่มีอาการหนักได้ ทั้งนี้ กรุงเทพมหานคร เป็นหน่วยงานหนึ่งที่ร่วมกับกระทรวงสาธารณสุขรับมือสถานการณ์โรคโควิด 19 มาโดยตลอด และเป็นหลักในการดูแลผู้ติดเชื้อในพื้นที่กรุงเทพฯ ที่มีจำนวนมาก
นายแพทย์เกียรติภูมิ กล่าวต่อว่า ได้มีโอกาสนำคณะผู้บริหารไปเยี่ยมให้กำลังใจและติดตามการดำเนินงานของโรงพยาบาลสิรินธร สำนักการแพทย์ กรุงเทพมหานคร พบว่ามีการปรับแนวทางการรักษาให้สอดคล้องกับแนวทางของกระทรวงสาธารณสุข ผู้มีอายุ 15-60 ปี ที่มีผล ATK เป็นบวก หากไม่มีอาการหรือมีอาการเล็กน้อย มีสุขภาพแข็งแรง ไม่มีโรคประจำตัว ไม่มีปัจจัยเสี่ยง จะให้การรักษาแบบผู้ป่วยนอกและแยกกักตัวที่บ้าน หรือ “เจอ แจก จบ” ซึ่งเริ่มตั้งแต่วันที่ 8 - 23 มีนาคม 2565 ให้บริการไปแล้ว 853 ราย แต่หากไม่สะดวกจะส่งรักษาที่ศูนย์พักคอยวัดปากบ่อ บึงหนองบอน วัดสะพาน หรือ Hospitel
ส่วนผู้ที่มีความเสี่ยง เช่น อายุมากกว่า 60 ปีขึ้นไป มีโรคร่วม เป็นเบาหวาน ความดันโลหิตสูง ไตวายเรื้อรัง ปอดอุดกั้นเรื้อรัง จะประเมินระดับความเสี่ยงและให้รับการรักษาในโรงพยาบาล Hospitel HI หรือ CI โดยโรงพยาบาลสิรินธรมีหอผู้ป่วยแยกโรค 1-6 และหอผู้ป่วยเฉพาะกิจ รองรับ พร้อมห้องปฏิบัติการทางอณูชีววิทยา ตั้งแต่วันที่ 1 มกราคม 2565 ถึงปัจจุบัน ดูแลผู้ป่วยโควิด 19 ไปแล้ว 3,657 ราย
******************************************* 24 มีนาคม 2565
วันอังคารที่ 20 กรกฎาคม 2564
ขยายเวลา! ส่งเงิน “กองทุนสำรองเลี้ยงชีพ” ถึงสิ้นปี 64
....
นายจ้างและลูกจ้าง ที่ส่งเงินเข้ากองทุนสำรองเลี้ยงชีพฟังทางนี้ กระทรวงการคลังขยายระยะเวลาการช่วยเหลือนายจ้างและลูกจ้าง ที่ได้รับผลกระทบจากการแพร่ระบาดของโรคโควิด-19 ให้สามารถหยุดหรือเลื่อนส่งเงินเข้า “กองทุนสำรองเลี้ยงชีพ” เป็นการชั่วคราวได้
.
ตั้งแต่งวดนำส่งเงินของเดือนก.ค. – ธ.ค. 64 (จากเดิมที่ผ่อนผันให้จนถึงงวดเดือนมิ.ย. 64) โดยให้ถือว่าสถานภาพยังคงอยู่ และนับอายุการเป็นสมาชิกกองทุนฯ ต่อเนื่องได้ เพื่อบรรเทาปัญหาความเดือดร้อนของลูกจ้างและนายจ้าง และเป็นหลักประกันรายได้ทางการเงินในอนาคต
.
ซึ่งเป็นไปตามประกาศกระทรวงการคลังเรื่อง กำหนดประเภทธุรกิจ ระยะเวลา และเงื่อนไขให้ลูกจ้างหรือนายจ้างหยุดหรือเลื่อนการส่งเงินสะสม หรือเงินสมทบเข้ากองทุนสำรองเลี้ยงชีพในท้องที่ที่เกิดวิกฤตเศรษฐกิจสาธารณภัย หรือเหตุการณ์ที่ส่งผลกระทบต่อสถานการณ์ทางเศรษฐกิจฉบับที่ 3 พ.ศ. 2564 ในราชกิจจานุเบกษาแล้ว โดยมีผลบังคับใช้ตั้งแต่วันที่ 13 ก.ค. 64 เป็นต้นไป
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันจันทร์ที่ 19 กรกฎาคม 2564
ชัยวุฒิ “กร้าว” ฟันจริง มือโพสต์หมิ่น
ชัยวุฒิ “กร้าว” ฟันจริง มือโพสต์หมิ่น
“ชัยวุฒิ”รมว.ดีอีเอสประกาศกร้าวเดินหน้าฟันมือโพสต์หมิ่นซ้ำเติมความเดือดร้อนของบ้านเมืองท่ามกลางวิกฤติการแพร่ระบาดโควิด-19รวบรวมข้อมูลการโพสต์/แชร์ข้อความผิดกฎหมายจากสถานการณ์ชุมนุม18ก.ค. 64เตรียมดำเนินคดีตามพ.ร.บ.คอมพ์ฯ
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวว่าจากรายงานสถานการณ์การชุมนุมของศูนย์เฝ้าระวังติดตามสถานการณ์การชุมนุมและใช้โซเชียลมีเดียกระทรวงดิจิทัลเพื่อเศรษฐกิจและสังคมณวันที่19กรกฎาคม2564พบว่ามีการโพสต์หรือแชร์ข้อความที่ผิดกฎหมายมีรายละเอียดข้อมูลที่รับแจ้งจากสื่อโซเชียลพบว่ามีข้อความที่น่าจะเข้าข่ายตรวจสอบทั้งหมด67เรื่องแบ่งเป็นจากเฟซบุ๊ก52เรื่องทวิตเตอร์6เรื่องยูทูบ6เรื่องเวบบอร์ด2เรื่องและคลับเฮาส์1เรื่อง โดยเข้าข่ายกระทำความผิดตามพรบ.คอมพิวเตอร์ฯม.14 จำนวน4เรื่อง
“ขอฝากเตือนไปยังกลุ่มผู้ชุมนุมทุกท่านว่าการใช้โซเชียลมีเดียที่สร้างความเสียหายต่อบ้านเมืองและผิดกฎหมายทางกระทรวงดิจิทัลฯได้มีการติดตามความเคลื่อนไหวตรวจสอบรวบรวมพยานหลักฐานไว้ทั้งหมดแม้แต่ในคลับเฮาส์ที่ท่านใช้เป็นช่องทางในการนัดหมายรวมตัวกันเราก็มีคนเข้าไปเป็นสมาชิกเพื่อติดตามความเคลื่อนไหวของท่านทั้งหมดโดยจะมีการดำเนินคดีกับแกนนำรวมถึงขบวนการที่ใช้โซเชียลในทางที่ผิดให้ถึงที่สุด”นายชัยวุฒิกล่าว
สำหรับการโพสต์หรือแชร์ข้อความผิดกฎหมายลงในระบบคอมพิวเตอร์/ผ่านโซเซียลจะมีโทษดังนี้ 1.ตามพระราชบัญญัติว่าด้วยการกระทำความผิดเกี่ยวกับคอมพิวเตอร์พ.ศ. 2550และที่แก้ไขเพิ่มเติม(ฉบับที่2)พ.ศ. 2560มาตรา14 (2) (5)มาตรา16มีโทษจำคุกไม่เกิน5ปีปรับไม่เกิน1แสนบาท2.ประมวลกฎหมายอาญามาตรา328หมิ่นประมาทด้วยการโฆษณามีโทษจำคุกไม่เกิน2ปีปรับไม่เกิน2แสน3.พ.ร.ก.การบริหารราชการในสถานการณ์ฉุกเฉินพ.ศ. 2548 (ผู้ใดฝ่าฝืนพ.ร.ก.ฉุกเฉินฯมีโทษจำคุกไม่เกิน2ปีหรือปรับไม่เกิน4หมื่นบาท)
**********
วันพฤหัสบดีที่ 15 กรกฎาคม 2564
รัฐบาลแจง อาชีพอิสระสมัครประกันสังคม ม.40 เพื่อรับเยียวยาใน10 จังหวัดพื้นที่สีแดงเข้มสำหรับ 9 กลุ่มอาชีพ ไม่ยุ่งยาก ไม่เป็นภาระ สร้างความมั่นคงระยะยาว
รัฐบาลแจง อาชีพอิสระสมัครประกันสังคม ม.40 เพื่อรับเยียวยาใน10 จังหวัดพื้นที่สีแดงเข้มสำหรับ 9 กลุ่มอาชีพ ไม่ยุ่งยาก ไม่เป็นภาระ สร้างความมั่นคงระยะยาว
นางสาวรัชดา ธนาดิเรก รองโฆษกประจำสำนักนายกรัฐมนตรีเผยว่า สืบเนื่องจาก มติ ครม.ที่มีมาตรการเยียวยาเร่งด่วนสำหรับผู้ที่ได้รับผลกระทบจากการ "ล็อคดาวน์" ในพื้นที่สีแดงเข้ม 10 จังหวัด ครอบคลุม 9 กลุ่มอาชีพ ซึ่งการเยียวยาในครั้งนี้ หากมีคุณสมบัติตรงตามเกณฑ์แล้ว จะต้องเป็นผู้ประกันตนกองทุนประกันสังคมด้วย โดยผู้ประกันตนแต่ละมาตรา ไม่ว่าจะเป็น 33 39 และ40 จะได้รับการเยียวยาที่แตกต่างกันออกไปตามเงื่อนไขที่รัฐกำหนด และสำหรับผู้ประกันตนมาตรา 40 จะได้รับเงินเยียวยา 5,000 บาท เป็นเวลา 1 เดือน
กรณีผู้ประกอบการที่ไม่มีลูกจ้าง ผู้ประกอบการในระบบ “ถุงเงิน” ที่ไม่มีลูกจ้าง ผู้ประกอบอาชีพอิสระ หรือฟรีแลนซ์ ที่ยังประกอบอาชีพอยู่ หากไม่ได้อยู่ในระบบประกันสังคม ยังคงมีสิทธิ์ได้รับการเยียวยา แต่จะต้องลงทะเบียนเป็นผู้ประกันตนมาตรา40 เสียก่อน โดยเตรียมหลักฐานยื่นลงทะเบียนภายในเดือนนี้ (กรกฎาคม 2564) เพื่อรับเงินช่วยเหลือ 5,000 บาท ซึ่งมีขั้นตอนไม่ยุ่งยาก ไม่เป็นภาระ และยังถือว่าเป็นการสร้างความมั่นคงในชีวิตในระยะยาวอีกด้วย ทั้งนี้ผู้สมัครฯมี 3 ทางเลือกในการจ่ายเงินสมทบรายเดือนระยะยาว เพื่อรับการคุ้มครองที่ต่างกัน คือ ทางเลือกที่ 1 จ่าย 70 บาท ทางเลือกที่ 2 จ่าย 100 บาท ทางเลือกที่ 3 จ่าย 300 บาท มากไปกว่านั้น รัฐบาลได้ลดอัตราเงินสมทบประกันสังคมของผู้ประกันตนมาตรา 40 ให้เหลือร้อยละ 60 ของเงินสมทบ (เดิม) เป็นระยะเวลา 6 เดือน เริ่มตั้งแต่ ส.ค. 64 – ม.ค. 65 ดังนี้
- ทางเลือกที่ 1 จากเดิมจ่ายในอัตรา 70 บาท/เดือน จ่ายอัตราใหม่ เป็น 42 บาท/เดือน
คุ้มครองเจ็บป่วย ทุพพลภาพ เสียชีวิต
-ทางเลือกที่ 2 จากเดิมจ่ายในอัตรา 100 บาท/เดือน จ่ายอัตราใหม่เป็น 60 บาท/เดือน คุ้มครองเจ็บป่วย ทุพพลภาพ เสียชีวิต ชราภาพ
- ทางเลือกที่ 3 จากจากเดิมจ่าย ในอัตรา 300 บาท/เดือน จ่ายอัตราใหม่เป็น 180 บาท/เดือน คุ้มครองเจ็บป่วย ทุพพลภาพ เสียชีวิต ชราภาพ สงเคราะห์บุตร
วิธีสมัครสามารถทำได้ง่ายๆ ตามช่องทางดังนี้
- สมัครด้วยตนเอง ผ่านมือถือที่เว็บไซต์ www.sso.go.th (เมื่อกรอกข้อมูลครบ รอรับ SMS ยืนยัน)
- สมัครผ่านเคาน์เตอร์เซอร์วิส (7-11)
- สมัครผ่านเคาน์เตอร์ธนาคารเพื่อการเกษตรและสหกรณ์การเกษตร (ธกส.)
- สมัครผ่านเคาน์เตอร์บิ๊กซี (Big C)
- สมัครผ่านผู้แทนเครือข่ายประกันสังคม
“เมื่อสมัครแล้วสามารถจ่ายเงินสมทบประกันสังคม ม.40 ได้ทันที ซึ่งนอกจะได้สิทธิ์ในการได้รับเงินเยียวยา 5,000 บาทสำหรับกลุ่มแรงงานอิสระที่เข้าข่ายใน 9 กลุ่มอาชีพ และอยู่ใน 10 จังหวัดพื้นที่สีแดงแล้ว รัฐบาลหวังให้แรงงานและผู้ประกอบอาชีพอิสระเข้าสู่ระบบประกันสังคม ถือเป็นการออมในระยะยาวช่วยสร้างความมั่นคงในชีวิตอีกด้วย ซึ่งสามารถสอบถามรายละเอียดเพิ่มเติมได้ที่ สำนักงานประกันสังคมทั่วประเทศหรือสายด่วน 1506 ตลอด 24 ชั่วโมง” นางสาวรัชดา ฯ เผย